Što m' se sjaji to u Zadru gradu?
Što m' se sjaji to u Zadru gradu?
Il je sunce ili jasan mjesec,
ili se (to) na Zadru vrata?
Nit je sunce niti jasan mjesec,
nit se sjaju (to) na Zadru vrata
veće je ono mladi gospodar,
mladi gospodar s mladom gospojom.
Gospodar mi se to na put opravlja,
mladu gospoju u domu ostavi.
Gospodar gospoji tiho govori:
"Eto ti, gospo, b'jeli dvorovi,
i u dvorovi starica majka,
i oko dvora ružica b'jela,
ispod ružice studen kladenac."
Gospođa gospodaru tiho govori:
"Tako mi Boga, moj gospodaru,
što će meneka dvorovi b'jeli,
kad po dvori paun ne šeta?
Što li će meni ružica b'jela,
kad na ružici slavuj ne poje?
Što li će meni studen kladenac,
kad mi nije tebe, moj gospodaru?"

Hrvatsko 18. stoljeće